**Ministru kabineta noteikumu projekta**

**„Komercakta un vispārējā parauga akta sastādīšanas noteikumi”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Komercakta un vispārējā parauga akta sastādīšanas noteikumi” (turpmāk - Projekts) izstrādāts, pārstrādājot Ministru kabineta 2002.gada 9.aprīļa noteikumu Nr. 148 “Komercakta un vispārējā parauga akta sastādīšanas noteikumi” (turpmāk - MK noteikumi Nr.148) normas, jo tiek grozīta vairāk kā puse šo noteikumu.Projekta mērķis ir harmonizēt iekšzemes satiksmē izmantotās veidlapas atbilstoši starptautiskajā satiksmē izmantojamajām veidlapām. Veidlapas aktualizētas atbilstoši Nolīguma par starptautisko dzelzceļa kravu satiksmi (turpmāk - SMGS) komercakta un vispārējā parauga akta veidlapām.Projekts stāsies spēkā 2020.gada 1.novembrī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dzelzceļa pārvadājumu likuma 71.panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts izstrādāts, pārstrādājot MK noteikumu Nr.148 normas, jo tiek grozīta vairāk kā puse šo noteikumu.Projekta mērķis harmonizēt iekšzemes satiksmes izmantotās veidlapas atbilstoši starptautiskajā satiksmē izmantojamajām veidlapām. Veidlapas aktualizētas atbilstoši SMGS komercakta un vispārēja parauga akta veidlapām.Projektā ir ietverta norāde uz Ministru kabineta noteikumiem par pavadzīmes aizpildīšanas kārtību dzelzceļa kravu pārvadājumos, kuros arī līdztekus tiek veikti grozījumi, kā arī komercakta un vispārējā parauga akta aizpildīšanas kārtībā ir minētas jau jaunās pavadzīmes veidlapas ailes. Komercakta un vispārējā parauga akta veidlapu maiņa ir saistīta ar jaunas pavadzīmes veidlapas ieviešanu. Visvairāk komercakta un vispārējā parauga akta veidlapu harmonizācija attiecas uz SMGS komercakta un vispārējā parauga akta veidlapu, jo jaunās veidlapas ir tām gandrīz identiskas. Ar Projektu tiek atvieglots elektroniskā komercakta un vispārējā parauga akta ieviešanas process, tiek samazināti ar informācijas programmu izstrādi un apkalpošanu saistītie izdevumi, lietotājiem ir vieglāk pielietojams (līdzīgi SMGS veidlapām, kuras izmanto starptautiskā satiksmē, lietotājiem būs ērtāka lietošana, jo aizpildīšanas principi ar šo Projektu ir identiski, aizpildīšanas ailes ir vienādas).Projekta redakcijā komercakta un vispārējā parauga akta sastādīšanas kārtības, pārvadājot bagāžu un kravas bagāžu, noteikšanas tiesības tiek deleģētas pārvadātājam, jo pašlaik bagāžas un kravas bagāžas pārvadājumi netiek veikti (vairāk par 20 gadiem). To veikšanai nav speciālo vagonu, vilcienu, kuriem var piekabināt šos vagonus (kursē tikai elektrovilcieni un dīzeļvilcieni), infrastruktūras (piemēram, noliktavu bagāžas un kravas bagāžas iesniegšanai, izsniegšanai un glabāšanai), izstrādāto pārvadāšanas dokumentu un datorizēto programmu to apstrādei, apmācīto speciālistu u.t.t. Šādu pārvadājumu atjaunošanas gadījumā pārvadātājs operatīvi spēs nodrošināt attiecīgu tiesisko regulējumu atbilstoši attiecīgajai situācijai.MK noteikumu Nr.148 4., 5. punkts tiek izslēgts tāpēc, ka tas nav Projekta jautājums, turklāt tāds pats regulējums ir ietverts Ministru Kabineta 2003.gada 8.aprīļa noteikumu Nr. 158 “Kravas izsniegšanas noteikumi” 128. un 150.punktā. Projektā nav minēti apstākļi, kuri tiek uzskatīti par iemeslu vispārējā parauga akta sastādīšanai, bet minēts, ka vispārējā parauga akts ir dokuments, kuru pārvadātājs sastāda, lai apliecinātu apstākļus, kas ietekmē vai var ietekmēt kravas pārvadājumu, jo izsmeļošu sarakstu norādīt nav iespējams, bet nepilns saraksts tikai maldina lietotājus, kādos gadījumos ir vai nav nepieciešams sastādīt vispārējā parauga aktu. Projektā ir norādīta informācija, kādas darbības ir veicamas attiecībā uz komercaktu, ja tiek izsniegta papildnosūtāmā kravas daļa, jo Ministru Kabineta 2003.gada 8.aprīļa noteikumos Nr. 158 “Kravas izsniegšanas noteikumi” ir aprakstīta kārtība tikai attiecībā uz pavadzīmi.MK noteikumu Nr.148 10., 11. punkts ir apvienots vienā punktā nosakot, ka tiek sastādīts viens komercakts par sūtījumu un nav svarīgi, vai tajā ir viens vai vairāki vagoni.MK noteikumu Nr.148 14.punkts Projektā ir precizēts, jo jaunā komercakta veidlapa neparedz pielikumu, un visus apstākļus, kas kļuvuši par pamatojumu komercakta sastādīšanai, apraksta komercakta 15.ailē.Projektā ir ierakstīta jauna norma attiecībā uz pārbaudes veikšanu, ja ar vienu pavadzīmi tiek pārvadāti vairāki vagoni, bet pārvadātājs ir pārbaudījis kravu tikai šī sūtījuma atsevišķajā vagonā vai vagonos. Šī norma ir nepieciešama, lai pārvadātājs atkarībā no situācijas (piemēram, kravas vērtība, svaru esamība stacijā u.c.) varētu veikt visu vagonu pārbaudi vai tikai atsevišķu vagonu pārbaudi, kuros ir kravas nesaglabātības pazīmes.Salīdzinot ar MK noteikumiem Nr.148, Projektā ir izņemti ārā lieki precizējumi attiecībā uz izmantojamajiem materiāliem, metodēm, paņēmieniem, piemēram, par datora vai rakstāmmašīnas izmantošanu. Rezultātā normas veidotas tā, ka tās var pielietot neatkarīgi no tā, kādā veidā eksistē komercakts vai vispārējā parauga akts – papīra vai elektroniskā veidā.Salīdzinot ar MK noteikumiem Nr.148 (16.punktu), Projektā ir precizēts formulējums attiecībā uz komercakta eksemplāru skaita sastādīšanu un kam šie eksemplāri tiek izsniegti, kā arī atsevišķā punktā ir norādīta kārtība, kā pārvadātājam jārīkojas ar noņemtajām plombām no vagona, konteinera u.c. Komercakta aiļu aizpildīšanas kārtība ir pilnībā harmonizēta ar SMGS un Nolīguma par starptautisko dzelzceļa kravu satiksmi dienesta instrukcija (SI SMGS ) attiecīgu regulējumu. Ir izslēgtas nevajadzīgās ailes un atzīmes sakarā ar to, ka tās ir zaudējušas aktualitāti un nav nepieciešamības tās pārrakstīt komercaktā, vai runa ir par komercakta pielikumu, kura jaunajā veidlapā nepastāv.MK noteikumu Nr. 148 23.un 24.punkts ir izsvītrots sakarā ar to, ka tiem nav praktiskas nozīmes. MK noteikumu Nr. 148 23.punktā noteiktajā gadījumā pārvadātājs nesastāda komercaktu, jo nav apstākļu komercakta sastādīšanai, bet 24.punktā ir atkārtojums (ar MK noteikumu Nr. 148 16.punktu).Atšķirībā no MK noteikumiem Nr. 148 Projektā ir aprakstīta vispārējā parauga akta aizpildīšanas kārtība un izslēgti punkti, kas nav šo noteikumu jautājums. Projekts stāsies spēkā 2020.gada 1.novembrī. Pārejas termiņš nepieciešams, lai kravu pārvadātāji spētu tehniski sagatavoties (informēt darbiniekus, veikt grozījumus informācijas sistēmās, veikt grozījumus iekšējā dokumentācijā, nodrošināt darbiniekus ar jaunā tipa veidlapām, veikt apmācības utt.). |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Valsts dzelzceļa tehniskā inspekcija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dzelzceļa kravu pārvadātāji. |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta noteikumu projekts nemaina tiesisko regulējumu vai pienākumus attiecībā uz tautsaimniecību, kā arī nepalielina administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts tiek virzīts vienlaikus ar Ministru kabineta noteikumu projektu „Noteikumi par pavadzīmes aizpildīšanas kārtību dzelzceļa kravu pārvadājumos”, ar kura spēkā stāšanos zaudēs spēku Ministru kabineta 2001.gada 18.decembra noteikumi Nr. 533 “Noteikumi par pavadzīmes aizpildīšanas kārtību dzelzceļa kravu pārvadājumos”. Paredzēts, ka abi projekti stāsies spēkā vienlaikus. |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | 1951.gada 1.novembra Nolīgums par starptautisko dzelzceļa kravu satiksmi (SMGS). |
| 3. | Cita informācija | Nav. |

|  |
| --- |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1951.gada 1.novembra Nolīgums par starptautisko dzelzceļa kravu satiksmi (SMGS).  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| SMGS 1.pielikuma 35.8 punkts | 21.punkts | starptautiskās saistības tiek izpildītas pilnībā |
| SMGS 1.pielikuma 35.9 punkts | 22.punkts | starptautiskās saistības tiek izpildītas pilnībā |
| SI SMGS 4.2.punkts | 29.-49.punkts |  |
| SI SMGS 3.1.punkts | 4.punkts |  |
| SI SMGS 3.2.punkts  | 50.punkts |  |
| SI SMGS 3.3.punkts | 53.-61.punkts |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunā. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| 2. | Sabiedrības līdzdalība projekta izstrādē | Par noteikumu projekta izstrādi tika informēti sabiedrības pārstāvji, 2019.gada 10.oktobrī ievietojot paziņojumu par līdzdalības iespējām tiesību akta saskaņošanas procesā Satiksmes ministrijas tīmekļa vietnē http://www.sam.gov.lv/sm/content/?cat=553  |
| 3. | Sabiedrības līdzdalības rezultāti | Projekts izstrādes stadijā saskaņots ar kravu pārvadātājiem – SIA “LDZ CARGO”, AS „Baltijas ekspresis”, AS „Baltijas Tranzīta serviss”. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Satiksmes ministrs T.Linkaits

 Vīza: valsts sekretāra p.i. Dž.Innusa